
Čazma, 29. srpnja 2022.

PREGLED STANJA U UPRAVNOM PODRUČJU

Sukladno Zakonu o sustavu strateškog planiranja i upravljanja razvojem Republike Hrvatske („Narodne novine“, br. 123/17) i Uredbi o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, br. 89/18), a u skladu s odredbama Pravilnika o rokovima i postupcima praćenja i izvještavanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave („Narodne novine“, br. 6/19), Grad Čazma dužan je izvještavati o tijeku provedbe mjera i ostvarenju ciljeva definiranih u Provedbenom programu. U skladu s time pripremljeno je predmetno Polugodišnje izvješće o provedbi provedbenog programa od 1. siječnja do 30. lipnja 2022. godine, izrađeno sukladno Uputama, te će se  objaviti na internetskim stranicama Grada Čazme.
Odlukom o pokretanju postupka izrade Provedbenog programa Grada Čazme za mandatno razdoblje 2021.-2025. godine utvrđena je radna skupina za postupak izrade i praćenja izvršenja Provedbenog programa Grada Čazme  u sastavu:
1. Dinko Pirak, gradonačelnik grada Čazme 
2. Mario Ivanović, pročelnik Upravnog odjela za proračun, komunalno gospodarstvo, gospodarstvo, zaštitu okoliša i ekologiju
3. Ivana Vojković, ravnateljica Javne ustanove Razvojna agencija Čazma
4.Goranka Vojnović, stručna savjetnica- Javna ustanova Razvojna agencija Čazma

Nakon donošenja Provedbenog programa Grada Čazme za mandatno razdoblje 201.-2025. započelo se s provedbom svih definiranih mjera te se iste i dalje kontinuirano izvršavaju.

Osnovne informacije o Gradu

Grad Čazma nalazi se u sjeverozapadnom dijelu Hrvatske u Bjelovarsko – bilogorskoj županiji. Udaljen je svega 60 kilometara od Zagreba i tridesetak kilometara od Bjelovara, administrativnog središta regije.

Grad se sastoji od 36 naselja: Andigola, Bojana, Bosiljevo, Cerina, Čazma, Dapci,Dereza, Donji Draganec, Donji Dragičevci, Donji Lipovčani, Donji Miklouš, Gornji Draganec, Gornji Dragičevci, Gronji Lipovčani, Gronji Miklouš, Grabik, Grabovnica, Komuševac, Marčani, Martinac, Milaševac, Novo Selo, Općevac, Palančani, Pavličani, Pobjenik, Pobrđani, Prnjarovac, Prokljuvani, Sišćani, Sovari, Suhaja, Vgovina, Vrtlinska, Vučani te Zdenčec.
[image: ]Slika 4. Geografski položaj Grada Čazme

Izvor: Marketinška i PR strategija razvoja održivog turizma grada Čazme




Stanovništvo i demografski pokazatelji

Na području Grada Čazme, a na temelju podataka Popisa stanovništva iz 2021. godine popisano je 6947 osoba što čini udio od 6,79% u ukupnom broju stanovnika u Bjelovarsko-bilogorskoj županiji.  

Grad Čazma dodjeljuje jednokratnu novčanu naknadu za svu novorođenu djecu s prebivalištem na području grada Čazme. Naknada je od srpnja 2022. godine povećana te iznosi 5.000 kuna za prvo dijete,  7.000 kuna za drugo dijete u obitelji te 10.000 kuna za treće i svako sljedeće novorođeno dijete.

Ostale demografske mjere kojima Grad nastoji dodatno utjecati na poboljšanje demografskog stanja područja, olakšati život građanima te podići kvalitetu života građana su:
· Pomoć za kupnju udžbenika
· Sufinanciranje javnog prijevoza učenika
· Jednokratne novčane pomoći za studente s područja Grada Čazma
· Sufinanciranje kamata za studentske kredite
· Opremanje objekata za socijalne skupine građana
· Pomoć u kući starijim osobama
· Jednokratne novčane pomoći 
· Ostale pomoći i naknade


Gospodarske značajke

Grad Čazma je ekonomsko i regionalno središte moslavačkog dijela Županije i svoj razvoj temelji prvenstveno na velikoj komparativnoj prednosti blizine Grada Zagreba. Razvoj Grada se temelji prije svega na mikro, malim i srednjim poduzećima u sekundarnom sektoru, dok agroturističke i kulturne potencijale tek treba značajnije realizirati kroz buduće projekte. Najveće poduzeće u Gradu je Čazmatrans Nova. Osnovna infrastruktura za realizaciju investicija i prije svega otvaranja i privlačenja novih gospodarskih subjekata, već postoji u obliku nekoliko industrijskih zona tako je poduzetnička zona Ninkovica popunjena. 

Glavni pokretač gospodarskog razvoja je dostupnost sufinanciranja projekata iz fondova EU koji pružaju jedinstvenu priliku za investiranje.

Ocjenjivanje stupnja razvijenosti jedinica lokalne samouprave temelji se na indeksu razvijenosti. Prema indeksu razvijenosti Grad Čazma pripada IV. razvojnoj skupini jedinica lokalne samouprave s indeksom razvijenosti 98,594 što Grad svrstava u prvu četvrtinu ispodprosječno rangiranih jedinica lokalne samouprave[footnoteRef:1]  [1: Ministarstvo regionalnoga razvoja i fondova Europske unije - Vrijednosti indeksa razvijenosti i pokazatelja za izračun indeksa razvijenosti 2018.] 


U skladu s člankom 36. Zakona o regionalnom razvoju Republike Hrvatske (NN 147/14, 123/17, 118/18) status potpomognutih područja imaju sva područja ispod prosjeka razvijenosti Republike Hrvatske odnosno I.-IV. skupina jedinica lokalne samouprave.

Turizam

Povijest turističkog razvoja Čazme sve do prije nekoliko godina nalikovala je brojnim sličnim općinama i gradovima u kontinentalnoj Hrvatskoj: bila je neplanska, usputna i ograničena. Tek posljednjih nekoliko godina primjetan je sustavniji angažman i fokus lokalnih dionika usmjeren ka turističkom rastu i razvoju. No, i u toj inicijalnoj fazi ostvareni su relativno dobri rezultati te su zamijećene prilike i potencijali da Čazma u sljedećem razdoblju ostvari mnogo značajnije rezultate.

Pogotovo ohrabruje činjenica da se, za razliku od mnogih drugih mjesta, turistički rast i razvoj u Čazmi ne pokušava ostvariti stihijski, slučajno i po inerciji, već je od samih začetaka prisutna svijest o važnosti planiranja.

TZ Grada Čazme proteklih nekoliko godina vrlo kvalitetno obavlja značajan posao na polju turističkog razvoja. Glavnina posla i sredstava odnosi se na podršku lokalnim događanjima/manifestacijama u kojima je Turistička zajednica suorganizator ili partner. Drugi segment su komunikacijske aktivnosti - izrada i održavanje internetskih stranica Turističke zajednice te izrada brošura i drugih promotivnih materijala. Valja pohvaliti da je u TZ-u prepoznat velik udio stranih turista, pa su tiskani materijali dvojezični - na hrvatskom i engleskom jeziku. Velika pozornost usmjerena je na promociju projekta Čazma Natura kao najvećeg projekta u povijesti Grada Čazme koji je na natječaju – Promicanje održivog razvoja prirodne baštine – ostvario 96 bodova i plasirao se na 1. mjesto među svim prijavljenim projektima, što ukazuje na kvalitetu i dobro odrađen posao. Vrijednost projekta iznosi 26 milijuna kuna, a sufinanciranje Europske unije – 18 milijuna i 700 tisuća kuna. Uz europsko sufinanciranje, Grad Čazma ostvario je i potporu Ministarstva regionalnog razvoja i fondova Europske unije, i to u najvećem iznosu – od 5 milijuna kuna.

Realizacijom projekta u funkciji je Interpretacijsko rekreacijski centar Bio park Čazma, Interpretacijski lokalitet Medjame, Interpretacijski lokalitet Vustje, Park Arboretum, Multifunkcionalni interpretacijski centar Priroda Čazme, Informacijsko prodajni centar Zelena tržnica, Geološki lokalitet Pleterac, Sportski park uz Poučno tematsku stazu dolina Česme i Poučno tematska staza Dolina Česme.

Što se tiče postojeće turističke infrastrukture, trenutačno na području Grada Čazme ima 12 iznajmljivača smještaja s ukupno 61 ležajeva s tendencijom otvaranja novih, te  malen broj autentičnih ugostiteljskih objekata. Prateći turistički sadržaji imaju veliki potencijal za  ozbiljniju tržišnu valorizaciju.

Poljoprivreda

Razvoj OPG-a u području ”pametne” poljoprivredne proizvodnje te agroturizma predviđa se kao jedan od pokretača ekonomskog razvoja Grada. Šest je oblika registracije poljoprivredne djelatnosti koje vežemo uz Grad Čazmu.

Ukupan broj pravnih subjekata koji obavljaju poljoprivrednu djelatnost na području Grada Čazme iznosi 804 subjekata od čega obiteljska poljoprivredna gospodarstva koja broje 621 subjekta imaju 77% udjela u ukupnom broju poljoprivrednih gospodarstava.  Vidljiv je blagi pad broja OPG, no zabilježen je povećan broj samoopskrbnih poljoprivrednih gospodarstava. 






[bookmark: _Toc74639665]Tablica 3. Broj poljoprivrednih gospodarstava prema organizacijskim oblicima na području Grada Čazme na dan 31.12.2021. godine
	Poljoprivredna gospodarstava prema organizacijskim oblicima
	Broj

	Obiteljsko poljoprivredno  gospodarstvo (OPG)
	621

	Obrt
	8

	Samoopskrbno poljoprivredno gospodarstvo (SOPG)
	154

	Trgovačko društvo
	16

	Zadruga
	2

	Druge pravne osobe
	3

	UKUPNO
	804


Izvor: Agencija za plaćanja u poljoprivredi, ribarstvu i ruralnom razvoju, Upisnik poljoprivrednika_broj PG-a 2021_31.12.2021.


Gledajući dobnu strukturu prevladava udio poljoprivrednika starijih od 60 godina, no povećan je postotak mladih poljoprivrednika,  te sada iznosi 15% mlađih od 41 godinu. 





IZVJEŠĆE O NAPRETKU U PROVEDBI MJERA

Provedbeni program Grada Čazme 2021.-2025. sadrži 14 mjera iz područja uređenja naselja i obrazovanja, prostornog i urbanističkog planiranja, komunalnog gospodarstva, odgoja i obrazovanja, brige o djeci, socijalne skrbi, kulture, tjelesne kulture i sporta, zaštite potrošača, zaštite i unaprjeđenja prirodnog okoliša, protupožarne i civilne zaštite, prometa i održavanja javnih prometnica, gospodarskog razvoja, lokalne uprave i administracije i demografije. Navedene mjere usklađene su sa ciljevima, prioritetima i mjerama Nacionalne razvojne strategije do 2030. godine. 

Utrošena proračunska sredstva

Priprema Provedbenog programa Grada Čazme za mandatno razdoblje 2021.-2025. temeljena je na indikativnom financijskom okviru za provedbu svake pojedine mjere na godišnjoj razini. Za polugodišnje izvještajno razdoblje utrošeno je ukupno 14.236.042,63 kn. 



Opis statusa provedbe mjere

U okviru 14 mjera definirane su aktivnosti kroz koje će Grad Čazma pratiti uspješnost vlastitog strateškog planiranja te provedenih ciljeva i rezultata Provedbenog programa. Svaka od aktivnosti mjerit će se kroz definirane pokazatelje rezultata te utvrđene polazišne i ciljne vrijednosti za određeni pokazatelj rezultata. U daljnjem tekstu daje se sažeti prikaz podataka za svaku mjeru po utrošenim proračunskim sredstvima, ostvareni napredak u provedbi mjera, aktivnosti  i projekata važnih za ostvarenje pokazatelja rezultata.

Mjera 1. Uređenje naselja i stanovanje

Mjera se ostvaruje u okviru planiranih navedenih aktivnosti i zadanih rokova za ostvarenje. 

Ključne aktivnosti ostvarenja mjere:

1.1. Unaprjeđivanje dostupnosti i kvalitete stanovanja
1.2. Unaprjeđenje i energetska obnova objekata javne i stambene namjene
1.3. Uređenje zelenih javnih površina i ulaganje u razvoj zelene infrastrukture u urbanim područjima

Mjera se provodi kontinuirano tijekom cijele godine. U okviru navedene mjere nabavljene su nove 3 kombinirane sprave za dječja igrališta u prigradskim naseljima. Investicijski projekt u ovoj mjeri- Uređenje dječjeg igrališta u Gornjem Dragancu kreće u izgradnju nakon provedbe postupka nabave.  Energetska obnova PŠ Vrtlinska uskoro kreće, nakon provedbe postupka javne nabave. Javne površine se kontinuirano uređuju.
Za ovu mjeru u izvještajnom razdoblju utrošeno je 227.100,00 kn.

Mjera 2. prostorno i urbanističko planiranje

Mjera se ostvarila u okviru planiranih navedenih aktivnosti i zadanih rokova za ostvarenje.

Ključna aktivnost ostvarenja mjere:

2.1. Aktivnosti vezane za prostorno planiranje

Mjera je u potpunosti provedena.




Mjera 3. Komunalno gospodarstvo

Mjera se ostvaruje u okviru planiranih navedenih aktivnosti i zadanih rokova za ostvarenje. 

Ključne aktivnosti ostvarenja mjere:

3.1. Održavanje javnih površina
3.2. Razvoj i unaprjeđenje različitih infrastrukturnih sustava
3.3. Unaprjeđenje javnih površina kroz ulaganje u infrastrukturu
3.4. Razvoj širokopojasne internetske mreže
Mjera se provodi kontinuirano tijekom cijele godine. U okviru navedene mjere izgradili su se dodatni kilometri vodovodne infrastrukture, novi priključci, povećao postotak korisnika priključenih na kanalizacijsku mrežu. Provedena je nabava te će se nakon potpisa ugovora s izvođačem modernizirati javna rasvjeta koja je označena u mjeri kao investicijski projekt.
 Za ovu mjeru u izvještajnom razdoblju utrošeno je ukupno 498.298,84 kn.

Mjera 4. Odgoj i obrazovanje

Mjera se ostvaruje u okviru planiranih navedenih aktivnosti i zadanih rokova za ostvarenje. 

Ključne aktivnosti ostvarenja mjere:

4.1.Subvencije i stipendije u obrazovanju

Mjera se provodi kontinuirano tijekom cijele godine. U okviru navedene mjere dodjeljuju se subvencije za prijevoz učenika, studenata, dodjeljuju se jednokratne pomoći studentima te sufinanciraju kamate na studentske kredite. 
Mjera se ostvaruje u okviru planiranih navedenih aktivnosti i zadanih rokova za ostvarenje. 
Za ovu mjeru u izvještajnom razdoblju utrošeno je ukupno 26.399,25 kn.

Mjera 5. Briga o djeci

Mjera se ostvaruje u okviru planiranih navedenih aktivnosti i zadanih rokova za ostvarenje. 

Ključne aktivnosti ostvarenja mjere:

5.1. Redovna djelatnost vrtića
5.2.  Unaprjeđenje uvjeta za predškolski odgoj i obrazovanje


Mjera se provodi kontinuirano tijekom cijele godine. U okviru navedene mjere provodi se redovna djelatnost Dječjeg vrtića „Pčelica“  u kojem je u novoj pedagoškoj godini upisano 257 djece. Projekt izgradnje dječjeg vrtića označen kao razvojni projekt u ovoj mjeri  prijavljen je na natječaj MZO „Izgradnja, dogradnja, rekonstrukcija i opremanje predškolskih ustanova“.

Mjera 6. Socijalna skrb

Mjera se ostvaruje u okviru planiranih navedenih aktivnosti i zadanih rokova za ostvarenje. 

Ključne aktivnosti ostvarenja mjere:

6.1. Aktivnosti vezane za pružanje socijalne skrbi osjetljivim skupinama
6.2. Dodjela subvencija, pomoći i donacija
Mjera se provodi kontinuirano tijekom cijele godine. U okviru navedene mjere provodi se projekt Zaželi, opremaju se objekti za socijalne skupine građana, provodi se program „Pomoć u kući“, novčano se pomaže osobe s invaliditetom, daje se naknada za troškove stanovanja, za ogrjev, podmiruju se pogrebni troškovi socijalne skupine građana, te jednokratna novčana pomoć. 

Kao mogući projekt u mandatnom razdoblju je projekt Zaželi- Uključi se III. Koji je prijavljen te se uskoro očekuje njegova provedba. 
Za ovu mjeru u izvještajnom razdoblju utrošeno je ukupno 369.258,73 kn.

Mjera 7.Kultura, tjelesna kultura i sport

Mjera se ostvaruje u okviru planiranih navedenih aktivnosti i zadanih rokova za ostvarenje. 

Ključne aktivnosti ostvarenja mjere:

7.1.Ulaganja u zaštitu kulturne baštine te očuvanje i promociju kulturnih i povijesnih vrijednosti
7.2. Promicanje kulture i kulturnih sadržaja
7.3. Poticanje razvoja sporta i rekreacije
7.4. Unaprjeđenje dostupnosti sportsko-rekreacijskih sadržaja
Mjera se provodi kontinuirano tijekom cijele godine. U okviru navedene mjere provode se manifestacije, kulturna događanja u Gradu, sportske manifestacije i slično. 
Projekt Rekonstrukcije i dogradnje Kulturnog centra označen kao razvojni projekt u ovoj mjeri odobren je u okviru podmjere 7.4.1. ruralnog razvoja, te nakon potpisa ugovora s Agencijom za plaćanja u poljoprivredi, ribarstvu i ruralnom razvoju slijedi priprema i provedba postupka javne nabave. 
Ostvaruju se i ostali projekti u mandatnom razdoblju navedeni u ovoj mjeri poput sanacije i obnove muzeja na Gradini. Potpisan je ugovor s Ministarstvom kulture za navedeni projekt te se uskoro očekuje objava javne nabave. 
Za ovu mjeru u izvještajnom razdoblju utrošeno je ukupno 406.418,77 kn.

Mjera 8.  Zaštita potrošača
Mjera se ostvaruje u okviru planiranih navedenih aktivnosti i zadanih rokova za ostvarenje. 

Ključne aktivnosti ostvarenja mjere:
8.1. Redovan rad udruga za zaštitu potrošača

Mjera se provodi kontinuirano tijekom cijele godine. U okviru navedene mjere provodi se redovna aktivnost udruge za zaštitu potrošača.
Za ovu mjeru u izvještajnom razdoblju utrošeno je ukupno 5.000,00 kn.

Mjera 9. Zaštita i unaprjeđenje prirodnog okoliša
Mjera se ostvaruje u okviru planiranih navedenih aktivnosti i zadanih rokova za ostvarenje. 

Ključne aktivnosti ostvarenja mjere:

9.1. Uspostava cjelovitog sustava za održivo gospodarenje otpadom
9.2. Gospodarenje otpadom 

Mjera se provodi kontinuirano tijekom cijele godine. U okviru navedene mjere provode se redovne djelatnosti poduzeća Komunalije d.o.o.
Projekt izgradnje sortirnice prijavljen je na natječaj Fonda za zaštitu okoliša i energetsku učinkovitost gdje se očekuje financijska potpora za nabavu uređaja potrebnih za sortiranje otpada.
Za ovu mjeru u izvještajnom razdoblju utrošeno je ukupno 88.102,56 kn.

Mjera 10. Protupožarna i civilna zaštita
Mjera se ostvaruje u okviru planiranih navedenih aktivnosti i zadanih rokova za ostvarenje. 


Ključne aktivnosti ostvarenja mjere:

10.1. Poboljšanje opremljenosti objekata dobrovoljnih vatrogasnih društava nabavom nove/dodatne opreme
10.2.Pružanje vatrogasne i civilne zaštite

Mjera se provodi kontinuirano tijekom cijele godine. U okviru navedene mjere provodi se redovna djelatnost Javne vatrogasne postrojbe Grada Čazme, obnova i opremanje vatrogasnih društava i domova. U vatrogasnim domovima u Bojani i Komuševcu postavljene su podne obloge i dovršeno je unutarnje uređenje prostora. Za JVP pripremljen je projekt nabave istrošene vatrogasne opreme prilikom intervencija na potresom pogođenim područjima. Slijedi objava javne nabave za nabavu opreme.
Za ovu mjeru u izvještajnom razdoblju utrošeno je ukupno  37.458,90 kn.

Mjera 11.Promet i održavanje javnih prometnica
Mjera se ostvaruje u okviru planiranih navedenih aktivnosti i zadanih rokova za ostvarenje. 

Ključne aktivnosti ostvarenja mjere:
11.1.  Unaprjeđenje i razvoj biciklističko-pješačke infrastrukture
11.2. Unaprjeđenje i izgradnja cestovne infrastrukture
11.3. Razvoj i poboljšanje uvjeta za siguran promet
11.4. Održavanje javnih prometnica i nerazvrstanih cesta

Mjera se provodi kontinuirano tijekom cijele godine. U okviru navedene mjere provodi se redovno održavanje prometnica i nogostupa.
Za ovu mjeru u izvještajnom razdoblju utrošeno je ukupno  1.180.451,25 kn.

Mjera 12. Gospodarski razvoj
Mjera se ostvaruje u okviru planiranih navedenih aktivnosti i zadanih rokova za ostvarenje. 

Ključne aktivnosti ostvarenja mjere:

12.1. Subvencije poduzetnicima i poljoprivrednicima 
12.2. Razvoj poduzetničke infrastrukture
12.3. Poticanje održivog razvoja turizma

Mjera se provodi kontinuirano tijekom cijele godine. U okviru navedene mjere provode se redovne aktivnosti potpore razvoju gospodarstva. Razvojni projekt Čazma Natura uspješno je priveden kraju te otvorenjem biološkog bazena bilježi se povećan broj dolazaka turista u Grad Čazmu. 
Za ovu mjeru u izvještajnom razdoblju utrošeno je ukupno  11.302.487,08 kn.

Mjera 13. Lokalna uprava i administracija
Mjera se ostvaruje u okviru planiranih navedenih aktivnosti i zadanih rokova za ostvarenje. 

Ključne aktivnosti ostvarenja mjere:

13.1. Aktivnosti vezane za redovnu djelatnost -  pravno normativni poslovi
13.2. Jačanje kompetencija i unaprjeđenje sustava lokalne uprave
13.3. Priprema projekata za sufinanciranje sredstvima ESI fondova


Mjera se provodi kontinuirano tijekom cijele godine. U okviru navedene mjere provode se redovne djelatnosti gradske uprave. Djelatnici gradske uprave Grada Čazme redovito se usavršavanju pohađajući brojne edukacije. 
Za ovu mjeru u izvještajnom razdoblju utrošeno je ukupno  8.650,00 kn.

Mjera 14. Demografija
Mjera se ostvaruje u okviru planiranih navedenih aktivnosti i zadanih rokova za ostvarenje. 

Ključne aktivnosti ostvarenja mjere:

14.1. Provedba natalitetnih politika i zaustavljanje iseljavanja mladih

Mjera se provodi kontinuirano tijekom cijele godine. U okviru navedene mjere provode se redovne djelatnosti odjela za društvene djelatnosti i unutarnji nadzor. Potpore za novorođenčad u 2022. godini povećane su te iznose za prvo dijete 5.000,00 kn, drugo dijete 7.000,00 kn te treće i svako sljedeće 10.000,00 kn.
Za ovu mjeru u izvještajnom razdoblju utrošeno je ukupno  86.417,25 kn.

DOPRINOS OSTVARENJU CILJEVA JAVNIH POLITIKA
Provedbeni program Grada Čazme za razdoblje 2021.-2025. godine  usklađen je sa strateškim ciljevima, prioritetima i mjerama Nacionalne razvojne strategije do 2030. godine.

	REDNI BROJ
	MJERA
	PRIORITET
	OSTVARENI REZULTAT

	1.
	Uređenje naselja i stanovanje
	Zdrav, aktivan i kvalitetan život
	U tijeku.
Mjera se ostvaruje u okviru planiranih navedenih aktivnosti i zadanih rokova za ostvarenje. 


	2.
	Prostorno i urbanističko planiranje
	Ravnomjeran regionalni razvoj
	Provedeno 

	3.
	Komunalno gospodarstvo
	Zaštita prirodnih resursa i borba protiv klimatskih promjena
Razvoj širokopojasnih elektroničkih komunikacijskih mreža

	U tijeku.
Mjera se ostvaruje u okviru planiranih navedenih aktivnosti i zadanih rokova za ostvarenje. 


	4.
	Odgoj i obrazovanje
	Stjecanje i razvoj temeljnih i strukovnih kompetencija

	U tijeku.
Mjera se ostvaruje u okviru planiranih navedenih aktivnosti i zadanih rokova za ostvarenje. 


	5.
	Briga o djeci 
	Ublažavanje negativnih demografskih trendova i izgradnja poticajnog okruženja za mlade i obitelj
Pristupačnost ranog i predškolskog odgoja i obrazovanja
	U tijeku.
Mjera se ostvaruje u okviru planiranih navedenih aktivnosti i zadanih rokova za ostvarenje. 


	6.
	Socijalna skrb
	Dostojanstveno starenje
Socijalna solidarnost i odgovornost
	U tijeku.
Mjera se ostvaruje u okviru planiranih navedenih aktivnosti i zadanih rokova za ostvarenje. 


	7.
	Kultura, tjelesna kultura i sport
	Zdravlje, zdrave prehrambene navike i aktivni život kroz sport
	U tijeku.
Mjera se ostvaruje u okviru planiranih navedenih aktivnosti i zadanih rokova za ostvarenje. 


	8.
	Zaštita potrošača
	Zdrav, aktivan i kvalitetan život
	U tijeku.
Mjera se ostvaruje u okviru planiranih navedenih aktivnosti i zadanih rokova za ostvarenje. 


	9.
	Zaštita i unaprjeđenje prirodnog okoliša
	Zaštita prirodnih resursa i borba protiv klimatskih promjena

	U tijeku.
Mjera se ostvaruje u okviru planiranih navedenih aktivnosti i zadanih rokova za ostvarenje. 


	10.
	Protupožarna i civilna zaštita
	Jačanje otpornosti na rizike od katastrofa i unaprjeđenje sustava civilne zaštite
Unaprjeđenje sustava vatrogastva
	U tijeku.
Mjera se ostvaruje u okviru planiranih navedenih aktivnosti i zadanih rokova za ostvarenje. 


	11.
	Promet i održavanje javnih prometnica
	Održiva mobilnost

	U tijeku.
Mjera se ostvaruje u okviru planiranih navedenih aktivnosti i zadanih rokova za ostvarenje. 


	12.
	Gospodarski razvoj
	Održivo gospodarstvo i društvo
Oživljavanje ruralnih područja i unaprjeđenje kvalitete života u ruralnim i obalnim područjima
	U tijeku.
Mjera se ostvaruje u okviru planiranih navedenih aktivnosti i zadanih rokova za ostvarenje. 


	13.
	Lokalna uprava i administracija
	Kompetentna, dostupna i učinkovita javna uprava
Poboljšanje upravljanja državnom imovinom

	U tijeku.
Mjera se ostvaruje u okviru planiranih navedenih aktivnosti i zadanih rokova za ostvarenje. 


	14.
	Demografija 
	Ublažavanje negativnih demografskih trendova i izgradnja poticajnog okruženja za mlade i obitelj
	U tijeku.
Mjera se ostvaruje u okviru planiranih navedenih aktivnosti i zadanih rokova za ostvarenje. 





Čazma, 29.07.2022.

